ཀྲུང་གོ་ཚན་རིག་ཁང་ཤིས་ཨན་ཡན་ལག་ཁང་གི་ཡོན་ཀྲང་ཀྲའོ་ཝེས་ཤིས་ཨན་ཚན་རིག་ཁང་གི་འཆར་འགོད་འཛུགས་སྐྲུན་ས་ཆ་སྤྱི་ལེ་ངོས་གྲུ་ཟིན་པ་དང་ས་ཆ་དེ་ཤིས་ཨན་མཐོ་གསར་ལག་རྩལ་ཐོན་ལས་གསར་སྤེལ་ཁུལ་དུ་བདམས་ཡོད།དུས་ཐེངས་དང་པོའི་འཆར་འགོད་འཛུགས་སྐྲུན་གྱི་ས་ཆ་མུའུ་དེ་དག་ཚན་རྩལ་གསར་གཏོད་ཁུལ་བསྐྲུན་རྒྱུ་དང་རྒྱལ་ཁབ་རིམ་པའི་ཚན་རིག་ཞིབ་འཇུག་རྟེན་གཞི་དང་།སྔོན་ཐོན་ལག་རྩལ་ཞིབ་སྤེལ་རྟེན་གཞི།མཐོ་རིམ་ཤེས་ལྡན་པ་གསོ་སྐྱོང་རྟེན་གཞི་བཅས་བསྐྲུན་རྒྱུ་རེད།དུས་ཐེངས་གཉིས་པའི་འཆར་འགོད་འཛུགས་སྐྲུན་གྱི་ས་ཆ་མུའུ་དེ་དག་ཏུ་ཐོན་ལས་ཕྱོགས་སྒྱུར་སྐྱེད་སྲིང་ཁུལ་བསྐྲུན་རྒྱུ་དང་འོད་གློག་ཆ་འཕྲིན་དང་།མཁའ་འགྲུལ་དང་འཇིག་རྟེན་འཕུར་སྐྱོད།རྒྱུ་ཆ་གསར་པ།དམངས་འཚོའི་བདེ་ཐང་།ཁོར་ཡུག་སྲུང་སྐྱོང་སོགས་ཁྱབ་ཁོངས་ལ་དམིགས་ནས་ཚན་རིག་ལག་རྩལ་མཐོ་བའི་གསར་གཏོད་ཁེ་ལས་ཁག་གཅིག་སྐྱེད་སྲིང་བྱ་རྒྱུ་རེད་ཅེས་ངོ་སྤྲོད་བྱས་པ་རེད།